cyanic-selkie/wikianc huggingface dataset:
פירמידה (מבנה)
פירמידות בעת העתיקה
מבני ענק בצורת פירמידות היו קיימים במספר תרבויות בעת העתיקה, ובהן מצרים העתיקה (ראו הפירמידות במצרים), או התרבות הפרה-קולומביאנית (למשל בטיוואנאקו, האולמקים ותרבות האינקה).
ישנם עוד מקומות בעולם בהם יש פירמידות, כמו הפירמידות של קיסרי סין שנמצאים ליד שיאן, הפירמידה של העיר אור בעיראק שצורתן נקראת זיגוראת, הפירמידות המסתוריות של מיקרונזיה, שבנויות על 92 איים מלאכותיים וסיבת בנייתן עדיין לא ידועה עד היום הזה.
הפירמידה הגדולה של גיזה שבמצרים היא אחת משבעת פלאי תבל שבנו המצרים הקדמונים, והיחידה מביניהם ששרדה עד ימינו. הפירמידות במצרים שימשו מקום קבורה של הפרעונים, בשל אמונתם בחיי נצח, הם ניסו לשמר אותם בכל דרך אפשרית.
הפירמידות של גוימאר, אשר נמצאות באי הספרדי טנריפה הן עדיין חידה לארכאולוגים: לא ידוע מה גילן, מי בנה אותן ולמה נועדו.
על הפירמידות במצרים ראו הרחבה בערך פירמידות במצרים.
הפירמידות במאוריציוס
באוגוסט, 2008 התגלו שבע פירמידות באי האפריקני מאוריציוס, על ידי ד"ר סמיר אוסמנגיק. הפירמידות זהות במבנה הנדסי לפירמידות של גוימאר באיי טנריפה. בין הפירמידות התגלתה מערכת כבישים ומערכת הידראולית מקשרת. המבנה הזהה מחזק את ההשערה כי אותה ציוויליזציה בנתה את הפירמידות באיים המרוחקים, טנריפה ומאוריציוס.. גובהן של הפירמידות אינן עולה על 12 מטר. רוחב בסיס הפירמידה הגדולה מביניהן, הוא 26 על 26 מטר.
פירמידות באדריכלות ימי הביניים
באדריכלות ימי הביניים, בעיקר באדריכלות הרומנסקית ובאדריכלות הגותית, היה נהוג לבנות בסיומת של מגדלים צריחים מחודדים בצורת פירמידות חדות, על בסיס ריבוע, מתומן ועוד. באדריכלות הגותית המאוחרת ובאדריכלות הבארוק הצריחים נהפכו ליותר דמויי חרוט מאשר לדמויי פירמידה.
פירמידה באדריכלות המודרנית
באדריכלות המודרנית נעשה שימוש מצומצם במבנים דמויי פירמידה. השימוש הידוע ביותר הוא פירמידת הזכוכית בכניסה למוזיאון הלובר בפריז, פרי תכנונו של האדריכל איי אם פיי. פירמידה ידועה נוספת נמצאת בראש מגדל קתדרלת סן סלבדור באוביידו.
פירמידה באמנות
בפסלים רבים נעשה שימוש בצורת הפירמידה.
דוגמה לכך ניתן לראות באנדרטת השואה המצוייה בחלקה הדרומי של כיכר רבין, יצירתו של הפסל יגאל תומרקין. האנדרטה היא בצורת פירמידה הפוכה (ניצבת על קודקודה), עשויה ברזל חלוד וזכוכית.
אזוטריזם
תפיסת עולם שונה מהשיטה המטריאליסטית, הרואה באלוהים מרכז לקיומו של האדם.
נטען כי צורת הפירמידה ממקדת "אנרגיה" מן האדמה. נטען גם שבצילום קירליאן יש לאבנים מפירמידות במצרים הילה חזקה ומיוחדת, אם כי ידוע שצילום קירליאן יסודו באפקט קורונה ותו לא.
הערות שוליים
Dumba
ריצ'רד מילס ג'וניור
ריצ'רד מריל מילס ג'וניור (באנגלית: Richard M. Mills Jr; נולד ב-23 בפברואר 1959) הוא דיפולמט אמריקאי, שכיהן כשגריר ארצות הברית באו"ם בפועל וכן בתפקיד הממונה על היחסים בין ארצות הברית לקנדה (דרג דיפלומטי שמתחת לשגריר).
ביוגרפיה
מילס נולד בלואיזיאנה אך גדל במישיגן. את התואר הראשון שלו עשה באוניברסיטת ג'ורג'טאון, בנוסף לכך השלים לימודי תואר שני במשפטים מבית הספר למשפטים באוניברסיטת טקסס. לאחר מכן הוא עשה תואר שני באסטרטגיית ביטחון לאומי באוניברסיטה לביטחון לאומי. לפני עבדותו בשירות החוץ היה מילס עורך דין בוושינגטון די. סי. במספר משרדי עורכי דין.
לאחר שהחל לעבוד בשירות החוץ מילא מילס מספר תפקידים במחלקת המדינה האמריקאית. לאחר מכן הוא היה יועץ כלכלי בשגרירות ארצות הברית שבדבלין, יועץ פוליטי בשגרירות האמריקאית בלונדון, יועץ פוליטי בשגרירות האמריקאית באיסלאמאבאד, יועץ בכיר לענייני דמוקרטיה בשגרירות האמריקאית בבגדאד ובעוד שלל תפקידים אחרים.
החל מנובמבר 2018 מילה מילס את תפקיד סגן שגרירת ארצות הברית בקנדה, הוא כיהן כסגן שגריר עד התפטרותה של השגרירה קלי קרפט באוגוסט 2019 ובשל התפטרותה של קפרט הפך לשגריר האמריקאי בקנדה בפועל ואף קיבל את התואר ה"ממונה על היחסים".
בינואר 2020 מונה מילס לתפקיד סגן שגרירת ארצות הברית באו"ם, גם הפעם עבד תחת השגרירה קרפט, המינוי אושר על ידי הסנאט באוגוסט 2020 והוא נכנס לתפקידו בנובמבר של אותה שנה.
מיד עם השבעתו לנשיאות, נשיא ארצות הברית ג'ו ביידן הכריז כי מילס ימלא באופן ארעי את תפקיד שגריר ארצות הברית באו"ם עד שהסנאט יאשר את מינויה של לינדה תומאס-גרינפילד.
התמוטטות גשר מורבי
התמוטטות גשר מורבי התרחשה ב־30 באוקטובר 2022, כאשר גשר תלוי להולכי רגל, בן 143 שנים, בעיר מורבי שבמדינת גוג'ראט, הודו, אשר עובר מעל נהר מצ'צ'הו, קרס. באירוע נהרגו לפחות 135 בני אדם.
רקע
גשר הולכי הרגל במורבי, שאורכו 230 מטרים, נבנה במהלך הראג' הבריטי במאה ה-19, ונחנך ב-20 בפברואר 1879. הגשר היה סגור לשם שיפוצים במשך חצי שנה, ונפתח ב-26 באוקטובר 2022, כארבעה ימים לפני האסון, לרגל הדיוואלי והשנה הגוג'ראטית החדשה.
האסון
יותר מ-400 אנשים היו על הגשר בעת קריסתו, הרבה מעבר לקיבולת שלו, שהיא 150 אנשים. לפחות 135 בני אדם נהרגו באסון. עשרות אנשים נפצעו באורח אנוש, וישנם נעדרים.
אחים וחיות אחרות
אחים וחיות אחרות (באנגלית: Wild Kratts) היא סדרת אנימציה אמריקאית לילדים שמשודרת בישראל בערוץ לוגי החל משנת 2011.
עלילה
האחים מרטין וכריס קראט, לאחר הופעתם בסדרה "זובומפו", נוסעים מסביב לעולם עם חבריהם בחיפוש אחר חיות מזן נדיר, ומגנים עליהן מפני מזימותיהם של זק, דוניטה, גורמנד ופייסלי פייבר.
לאנסייר 360
לאנסאייר 360 הוא מטוס לבנייה עצמית של חברת לאנסאייר. המטוס נועד להגיע לביצועים גבוהים וכוח ג'י גבוה מאוד.
TeamViewer
TeamViewer היא תוכנת מחשב המאפשרת שליטה מרחוק, שיתוף שולחן העבודה, שיחות ועידה באינטרנט והעברת קבצים בין מחשבים. זו תומכת במערכות ההפעלה ווינדוס, לינוקס, OS X, iOS ואנדרואיד. ניתן אף לגשת למחשב בו פועלת התוכנה באמצעות דפדפן אינטרנט. למרות מטרתה העיקרית של התוכנה לשליטה מרחוק, תכונות נוספות כלולות בה.
יצירת חיבור
ישנה אפשרות ליצור פגישה מקוונת, כלומר חיבור קבוצתי ממספר מחשבים, זאת ניתן לעשות באמצעות הגרסה המלאה או על ידי התחברות לאתר התוכנה ושם להקיש את קוד הזיהוי.
שימוש בלינוקס
TeamViewer למערכת לינוקס מתבסס על מערכת ווינדוס וניתן לשימוש באמצעות יישום Wine אשר מאפשר הרצת תוכנות שנכתבו בעיקרם למערכת ווינדוס על מערכות אחרות. קישור להפעלה: exec "$TV_BINDIR"/wrapper "c:\XXX\TeamViewer\Version$tv_ver\TeamViewer.exe" "$@", זאת בהתאם למיקום התקנת התוכנה על המערכת.
אבטחה
TeamViewer עושה שימוש בהצפנת RSA באמצעות שימוש באלגוריתמים שונים וחילופם, כמו כן ישנו שימוש בתשתית מפתח ציבורי המצפינה כל פעולה קודמת.
כברירת מחדל, התוכנה עושה שימוש באחד משרתי אתר האינטרנט שלה ובכך מקשרת בין לקוח מקומי לבין המארח, ומנתבת אותם. מלבד זאת, נוצר חיבור ישיר באמצעות UDP/TCP.
הצבע הכי יפה בעולם
הצבע הכי יפה בעולם הוא ספר ילדים מאת פאול קור.
עלילה
הספר מתאר תחרות יופי בין צבעים שונים כאשר בתפקיד השופט נמצא "השחור". כל אחד מן הצבעים תיאר את נפלאותיו והילל את עצמו, בטוח מאוד כי הניצחון יהי שלו. אף על פי שסופר על היותם "כל צבעי הקשת" למעשה היו שם גם צבעים שלא מופיעים בה.
השופט לא בחר מנצח אחד מסוים. הוא הודיע למתחרים שכולם, ללא יוצא מן הכלל, יפים. לא מצא-חן בעיניו שיהיה ריב בין הצבעים. בסוף הסיפור הצבעים חולמים יחדיו חלום משותף כאשר קשת בענן מופיעה בחלומם.
ברבי: הכי טוב בשתיים
השידור הראשוני של הסדרה היה באוסטרליה, שם היא שודרה בערוץ 9Go! ב-4 במרץ 2022. בקנדה הסדרה שודרה לראשונה ב-10 באפריל 2022 בערוץ YTV. בארצות הברית הסדרה הופצה בשירות הסטרימינג נטפליקס, כאשר העונה הראשונה עלתה ב-8 באפריל 2022 והשנייה עלתה ב-2 באוקטובר 2022. בישראל הסדרה החלה את שידוריה בדיבוב עברי ב-19 בפברואר 2023 בערוץ ZOOM TOON מבית ערוץ זום. לסדרה הופקו שתי עונות שכל אחת מהן כוללת 13 פרקים באורך 22 דקות.
בהשראת הסדרה נוצרו שלל מוצרים הכוללים בובות, צעצועים וספרים. כמו כן הופקו הסרטים "ברבי: כוח בנות הים" (שודר בישראל ב-3 במרץ 2023), "ברבי: רוד טריפ אפי" ו"ברבי: סקיפר והרפתקת השמרטפות הגדולה" (שודר בישראל ב-25 במאי 2023) שלוקחים חלק בסדרת הסרטים "ברבי". בשנת 2023 החלה להיות משודרת הסדרה "ברבי: מגע של קסם", אשר משמשת כהמשך לסדרה זו ומתרחשת שנה לאחר אירועה.
תקציר העלילה
הסדרה מתרחשת לאחר אירועי הסרט "ברבי: עיר גדולה, חלומות גדולים", ועוקבת אחר ברבי ממאליבו וברבי מברוקלין שנהנות, חולקות את אור הזרקורים וממשיכות להגשים את החלומות המוזיקליים שלהן בניו יורק.
מדבבים
הדיבוב העברי בוים על ידי יונתן רוכמן וקוקי סלינס.
ג'ורג' טאקיי
ג'ורג' הוסאטו טאקיי (באנגלית: George Hosato Takei; נולד ב-20 באפריל 1937) הוא שחקן אמריקאי, ידוע בעיקר בזכות תפקידו כהיקארו סולו, ההגאי של ספינת החלל "אנטרפרייז" בסדרת הטלוויזיה "מסע בין כוכבים: הסדרה המקורית". הוא פעיל למען זכויות להט"ב ופעיל בפוליטיקה המדינתית והמקומית בקליפורניה. הוא זכה במספר פרסים ושבחים בעבודתו למען זכויות האדם ותרומתו ליחסי ארצות הברית-יפן.
ביוגרפיה
נולד בשם הוסאטו טאקיי (Hosato Takei) בלוס אנג'לס, קליפורניה שבארצות הברית, לאם יפנית-אמריקאית ולאב מהגר מיפן. אביו היה אנגלופיל ובשל כך החליט לקרוא לבנו על שם המלך ג'ורג' השישי אשר הוכתר בשנת 1937.
בשנת 1942, לאחר המתקפה היפנית על פרל הארבור, הנשיא רוזוולט אישר את העברתם של מעל ל-110,000 אמריקאים ממוצא יפני ששהו בארצות הברית למחנות מעצר (רובם אזרחים אמריקנים וחלקם ילידי ארצות הברית). בין האנשים שהועברו למחנות המעצר היו משפחתו של טאקיי וג'ורג' הצעיר שהועברו למחנה מעצר בארקנסו. הוא ומשפחתו חזרו ללוס אנג'לס בסוף מלחמת העולם השנייה.
ג'ורג' למד בהמשך בחטיבת הביניים מאונט ורנון, ובבית הספר התיכון "Los Angeles High School" שבדרום קליפורניה. כמו כן, טאקיי היה חבר באותה העת בתנועת הצופים.
טאקיי החל את קריירת המשחק שלו במהלך סוף שנות ה-50 בהוליווד, בתקופה בו שחקנים ממוצא אסיאתי נראו לעיתים נדירות על מסכי הטלוויזיה והקולנוע בארצות הברית. במהלך שנות ה-60 טאקיי זכה להופיע בין היתר לצד ריצ'רד ברטון בסרט "ארמון הקרח" (בשנת 1960), לצד אלק גינס בסרט "A Majority of One" (בשנת 1962) ולצד קרי גרנט בסרט "לך, אל תרוץ" (בשנת 1966).
בשנת 1966 טאקיי נפגש עם מפיק צעיר ואידיאליסט בשם ג'ין רודנברי שבחר בו לתפקיד של היקארו סולו בסדרת המדע בדיוני "מסע בין כוכבים: הסדרה המקורית". במהלך העבודה על בתוכנית הוא הופיע גם בתור קפטן נים בסרטו של ג'ון ויין משנת 1968 "הכומתות הירוקות".
מאז ג'ורג' טאקיי הופיע בהפקות טלוויזיה וסרטים רבים, הכוללים בין היתר את ששת סרטי הקולנוע הראשונים של זיכיון "מסע בין כוכבים". כמו כן, לאורך השנים טאקיי דיבב גם מספר דמויות במשחקי וידאו בז'אנר המדע בדיוני, לרבות משחק הווידאו משנת 2003 "Freelancer", בתפקיד מנהיג האימפריה היפנית הקיסר ויושירו במשחק הווידאו משנת 2008 Command & Conquer: Red Alert 3 ובמשחקי וידאו רבים של זיכיון "מסע בין כוכבים".
ב-1999 שיחק בסרט הקנדי "מי מקבל את הבית?", לצד אלישה קאת'ברט.
בשנת 2011 החל לגלם סבא זדוני בסדרת הטלוויזיה לילדים "סופר נינג'ה" בניקלודיאון.
טאקיי כיכב במחזמר "אמונים (Allegience)" ביחד עם ליאה סלונגה שמספר על משפחה אמריקנית-יפנית שנשלחת למחנה מעצר בימי מלחמת העולם השנייה. המחזמר שנכתב בהשראת סיפורם של טאקיי ומשפחתו הוצג ב-2012 בסן דייגו ו ב-2015 בברודוויי.
ב-2016 נתן את קולו לדמותו של הוסאטו בסרט האנימציה "קובו: אגדה של סמוראי". בשנת 2019 הצטרף לקאסט העונה השנייה של סדרת האימה "האימה" ברשת AMC.
בשנת 2021 דיבב בסדרת האנימציה "היט מאנקי" מבית הולו. בשנת 2022 דיבב בסדרת ההנפשה "אוני: אגדת אל הרעם" מבית נטפליקס.
חייו האישיים
באוקטובר 2005 חשף לראשונה בגיליון של מגזין הלהט"בים "Frontiers" כי הוא הומוסקסואל וכי במהלך ה-18 שנים האחרונות היה בקשר מחייב עם בן זוגו בראד אלטמן. ב-16 במאי 2008 הודיעו טאקיי ואלטמן שבכוונתם להתחתן. טאקיי ואלטמן היו הזוג הראשון מאותו המין באזור מערב הוליווד שהגישו בקשה להינשא. ב-14 בספטמבר 2008 טאקיי נישא לאלטמן בקליפורניה בטקס בודהיסטי.
האסטרואיד נקרא על שמו של טאקיי.
תארים
בשנת 2004 הוענק לטאקיי עיטור מסדר השמש העולה על תרומתו ליחסי ארצות הברית-יפן.
לוקאס וריסימו
לוקאס וריסימו דה סילבה (בפורטוגזית: Lucas Veríssimo da Silva; נולד ב-7 ביולי 1995), הידוע בפשטות בשם לוקאס וריסימו, הוא כדורגלן ברזילאי שמשחק בקורינתיאנס.
קבוצות הנוער
לוקאס נולד בעיר ז'ונידאיי שבמדינ סאו פאולו בברזיל. התחיל לשחק קטרגל, לפני שעבר לכדורגל. בגיל 11 עבר עם משפחתו לעיר גואימבה והחל לשחק בבית הספר לכדורגל של ז'וזה-בוניפסיו, אם כי הוא לא החזיק שם מעמד הרבה זמן.
בינואר 2013 הוזמן לקבוצת הנוער של "ליננסה". הוא שיחק במועדון עד גיל 17 והיה למלך השערים עם 7 שערים ב-12 הופעות, אף על פי ששיחק בעמדת הבלם.
סנטוס
בחורף 2017 מספר קבוצות באירופה התעניינו בו אך הוא סירב לעזוב את ברזיל. בינואר 2018 התעניינה בו ספרטק מוסקבה אך הוא סירב להצעה הרוסית ונשאר בסנטוס.
בנפיקה ליסבון
ב-4 בינואר 2021 חתם וריסימו בבנפיקה ליסבון. ב-18 בפברואר ערך את הופעתו הבכורה בתיקו 1-1 נגד ארסנל בליגה האירופית. ב-8 במרץ הבקיע את שערו הראשון בנצחון 3-0 על בלננסש.
ב-27 ביולי 2023 הושאל וריסימו לקורינתיאנס עד ליוני 2024.
סורת א-נג'ם
תוכן הסורה
סורת א-נג'ם עוסקת בעיקר בנושאים שלהלן:
אבן משתלבת (גבול לבנון)
פרויקט אבן משתלבת הוא מכשול הנדסי שנבנה על ידי צה"ל לאורך הגבול בין ישראל ללבנון, ושינוי תוואי השטח במטרה להקשות על חזבאללה לפלוש לשטח ישראל כאשר תפרוץ מלחמה בין ישראל לארגון.
מכשול ההפרדה כולל גדרות, חומת בטון מודולרית שגובהה נע בין 7 ל-9 מטרים, סוללות עפר, מגדלי פילבוקס ממוגנים, עשרות מצלמות ואמצעים טכנולוגיים נוספים לאיסוף מודיעין. המכשול החדש נבנה בדומה למכשול החדש שהקימה ישראל בשנים האחרונות סמוך לעזה.
באפריל 2020 הושלמו בנייה של כ-15 ק"מ של חומה (התקציב שאישרה עד כה המדינה הספיק לאורך זה בלבד), זאת מתוך כ-130 הקילומטרים של גבול. מנהלת גדר ההפרדה טוענת כי חסר 1.7 מיליארד שקל חדש להשלמת הפרויקט כולו לאורך כל הגדר כולה. לחומה הנבנית יש חלק תת-קרקעי, שמעליו 6 מטרים של חומה יצוקה ושלושה נוספים של מוטות ברזל.
מתוך 15 הק"מ של הפרויקט: כ-5.2 ק"מ הם סביב הגדר שמראש הנקרה ועד שלומי, וכ-4.6 ק"מ באזור המזרחי, הם מסביב לגדר שבסמוך למטולה ומשגב עם.
פסטיבל לוקרנו
פסטיבל לוקרנו (באנגלית: Locarno Festival או Locarno Film Festival, בעבר נקרא Festival del film Locarno) הוא פסטיבל סרטים שנתי, המתקיים בחודש אוגוסט בלוקרנו שבשווייץ. הפסטיבל, שנוסד בשנת 1946, הוא אחד מפסטיבלי הקולנוע הפעילים הוותיקים ביותר, והוא ידוע כפלטפורמה יוקרתית עבור סרטים אמנותיים. הפסטיבל מציג סרטים במסגרות שונות, הן תחרותיות והן לא-תחרותיות, לרבות סרטים עלילתיים ותיעודיים באורך מלא, סרטים קצרים, סרטי אוונגרד ורטרוספקטיביות. הקרנות במסגרת ה-"Piazza Grande" נערכות באחד ממקומות ההקרנה הגדולים בעולם, עם 8,000 צופים.
הפרס הראשון של הפסטיבל הוא נמר הזהב, המוענק לסרט הטוב ביותר בתחרות הבינלאומית. פרסים אחרים כוללים את "Leopard of Honour" על הישגים בקריירה, ואת פרס "Prix du Public" בחסות UBS, פרס חביב הקהל.
מאז 2013, קרלו צ'טריאן משמש כמנהלו האמנותי של הפסטיבל. ועדת הבחירה הראשית כוללת את מארק פרנסון, לורנצו אספוזיטו, סרג'יו פאנט ואאורלי גודט.
פסטיבל לוקרנו ה-71 מתקיים ב-1–11 באוגוסט 2018.
נוסחת ברטשניידר
בגאומטריה אוקלידית, נוסחת ברטשניידר היא נוסחה לחישוב שטח של מרובע כלשהו על בסיס צלעותיו וזוויותיו, והיא כאשר a,b,c ו-d הם צלעות המרובע, s היא מחצית ההיקף ו-α ו-γ הן זוויות נגדיות. הנוסחה נקראת על שם קרל אנטון ברטשניידר, אשר גילה אותה בשנת 1842. נוסחת ברטשניידר היא הכללה של נוסחת ברהמגופטה, שמתבססת על נוסחת הרון.
הוכחה
נסמן באות K את שטח המרובע, אז: מכאן על פי משפט הקוסינוסים: אז שתי הצלעות שוות לאורך הצלע BD בריבוע, אז ניתן לרשום את הנוסחה כ: עכשיו נחבר את הנוסחה הזו לנוסחה שלמעלה ונקבל: מכאן נשתמש באותה הדרך שבה הוכחה נוסחת ברהמגופטה, נקבל כי: נציב את מחצית ההיקף בנוסחה בתור: ונקבל כי נחלק ב-16 ונוציא שורש ונקבל את נוסחת ברטשניידר.
קז'ימייז' דיינה
קז'ימייז' דיינה (בפולנית: Kazimierz Deyna, 23 באוקטובר 1947 – 1 בספטמבר 1989) היה כדורגלן עבר פולני, ששיחק בעמדת הקישור. דיינה רשם 97 הופעות במדי נבחרת פולין.
קריירה
קז'ימייז' דיינה החל את קריירת הכדורגל שלו בשנת 1958, כששיחק כשחקן נוער במועדון וולקניארז סטארוגארד גדנסקי. בשנת 1966, הוא שיחק בל.ק.ס לודז',ולאחר זמן קצר עבר ללגיה ורשה. דיינה הפך במהרה לאחד השחקנים החשובים ביותר של לגיה, וב-1969 וב-1970 זכה עם הקבוצה באליפות פולין.
ב-24 באפריל 1968, ערך דיינה את הופעת הבכורה שלו בנבחרת פולין במשחק נגד נבחרת טורקיה. הוא זכה במדליית הזהב באולימפיאדת הקיץ 1972 במינכן, ובמקום השלישי בגביע העולם בכדורגל 1974. הוא גם היה מלך השערים של המשחקים האולימפיים ב-1972, עם תשעה שערים. הוא דורג במקום השלישי בכדורגלן השנה באירופה לשנת 1974.
לאחר הופעותיו במונדיאל 1974, כמה מהקבוצות הבכירות של אירופה, כמו סנט אטיין, מילאן, אינטר מילאן, מונקו, ריאל מדריד ובאיירן מינכן, ניסו לרכוש את שירותיו, אולם המשטר הקומוניסטי בפולין מנע ממנו לעבור למערב אירופה, ולכן הוא נשאר בלגיה ורשה. ריאל מדריד הייתה כל כך נחושה לרכוש את דיינה שהיא שלחה את המדים שלה לוורשה עם שמו ומספרו "14". ב-1978 שימש בתור קפטן הנבחרת הפולנית בגביע העולם בכדורגל בארגנטינה.
דיינה היגר לארצות הברית, שם חתם בסן דייגו סוקרס מה-NASL בינואר 1981. באותה השנה השתתף בסרט "הבריחה לניצחון" בתור פול וולצ'ק.
ב-1989, דיינה נהרג בתאונת דרכים בסן דייגו, קליפורניה, בהיותו בן 41.
בשנת 1994, דיינה נבחר לכדורגלן הפולני הגדול בכל הזמנים על ידי התאחדות הכדורגל הפולנית.
דייגו מוריירה
דייגו מנואל ז'אדון דה סילבה מוריירה (בפורטוגזית: Diego Manuel Jadon da Silva Moreira; נולד ב-6 באוגוסט 2004 בלייז' שבבלגיה) הוא כדורגלן פורטוגזי המשחק בעמדת קשר הכנף בקבוצת צ'לסי מהפרמייר ליג.
חיים אישיים
אביו הוא כדורגלן נבחרת גינאה ביסאו בעבר אלמאמי מוריירה.
קריירת מועדונים
מוריירה גדל במחלקות הנוער של סטנדרד לייז' ובנפיקה ליסבון. ב-13 במאי 2022 ערך את הופעת הבכורה שלו בקבוצה הראשונה של בנפיקה ליסבון, בניצחון 2-0 על פאסוס די פריירה במסגרת המחזור ה-34 בליגת העל הפורטוגלית לעונת. זו הייתה הופעתו היחידה בקבוצה.
ב-1 ביולי 2023 חתם מוריירה בצ'לסי מהפרמייר ליג.
קריירה בינלאומית
מוריירה נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.
ברקסטון בראג קומר
ברקסטון בראג קומר (באנגלית: Braxton Bragg Comer, נודע גם בכינוי ב. ב. קומר, באנגלית: B. B. Comer; ) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-33 בשנים 1907–1911 וכסנאטור מטעמה ב-1920. כמושל, הגיע קומר להישגים כמו רפורמה במערכת הרכבות, תוך הורדת תעריפי ההובלה העסקיים באלבמה כדי ליצור תחרות עם מדינות אחרות. הוא הרחיב את המימון למערכת החינוך הציבורית, וכתוצאה מכך נפתחו יותר בתי ספר כפריים ובתי ספר תיכוניים בכל אחד מהמחוזות עבור תלמידים לבנים, וכך עלה שיעור ידיעת קרוא וכתוב באלבמה.
קומר היה בעל מטעים ואיש עסקים לפני ואחרי שנכנס לפוליטיקה. הוא ירש את אחוזת המטעים המשפחתית בשטח של 30,000 אקרים (120 קמ"ר), ששטחה הוקדש לגידול תירס וכותנה. היה לו חלק במכרות קומר ליד ברמינגהאם שנודעו כמכרות יוריקה. ב-1897 הוא השקיע 10,000 דולר בשותפות עם משפחתף טריינר, במטרה לפתח מפעל טקסטיל במדינה, והוא מונה כנשיא מפעלי אבונדייל, שהתפתחו בברמינגהאם, תפקיד בו הוא שימש עד מותו ב-1927.
ראשית חייו
ברקסטון בראג קומר נולד בעיירה ספרינג היל שבאלבמה כבנם הרביעי של ג'ון פלצ'ר וקתרין (לבית דרורי) קומר. כבעלי חווה, צברו הוריו של קומר את הונם בהתבסס על עבדים לגידול כותנה. ב. ב. קומר החל את לימודיו בגיל עשר בהנחייתו של א. נ. בראון.
ב-1864 החל קומר את לימודיו באוניברסיטת אלבמה, אך באפריל 1865 הוא נאלץ להפסיק את לימודיו כאשר כוחותיו של הגנרל ג'ון ט' קרוקסטון העלו באש את האוניברסיטה. הוא נרשם ללימודים באוניברסיטת ג'ורג'יה באת'נס, ג'ורג'יה, שם הוא הצטרף לאגודה הספרותית פי-קאפא. בהמשך הוא עבר לקולג' אמורי והנרי בווירג'יניה, שם הוא סיים את לימודיו ב-1869 עם תואר בוגר אוניברסיטה ומוסמך אוניברסיטה.
ראשית הקריירה העסקית
לאחר סיום לימודיו, שב קומר לספרינג היל וסייע בניהול האחוזה המשפחתית. עיקר הגידולים באחוזה היו תירס וכותנה בשטח של 30,000 אקרים (120 קמ"ר). הוא המשיך לנהל גם את אחוזתו במחוז ברבור, יחד עם אחיו ג'ון, וב-1885 הוא עבר עם משפחתו לאניסטון שבמזרח אלבמה, ואחיו, ג'ון ואלאס קומר, הפעיל את המטע המשפחתי במחוז ברבור. מקור עושר מרכזי שלהם היה פיתוח מכרות יוריקה.
מפעלי אבונדייל
כשהם קיבלו את המחויבות של איש העסקים לשותפות פיננסית, שאפו בני משפחת טריינר שמשקיע מקומי יקבל על עצמו את תפקיד נשיא החברה, וב-1897 הם פנו לקומר. קומר קיבל את ההצעה והשקיע 10,000 מכספו במיזם. מאז ועד 1927 הוא שימש כנשיא מפעל הטקסטיל אבונדייל, וניהל את הרחבתו לאתרים נוספים.
ב-1897 בנה קומר את המפעל הראשון באבונדייל, אזור שהיה לחלק מברמינגהאם. במהלך שנת הפעילות הראשונה, עשה המפעל שימוש ב-4,000 חבילות כותנה. ב-1898 כבר מנה המפעל 436 עובדים והפיק רווחים בהיקף של 15,000 דולר. ב-1907, כאשר הושבע קומר כמושל, כבר עמדו רווחי המפעל על 55,000 דולר והוא ייצר כמעט 8 מיליון יארד של תוצרת.
כאשר צנחו מחירי הכותנה, איבדו החוואים הלבנים העניים את אדמותיהם ופנו לחכירה. כמה מהם היו מוכנים לוותר על פעילות חקלאית ולעבור לערי הטקסטיל. אחד מעובדי מפעל הטקסטיל הלבנים אמר ש"הרווחנו כסף טוב בהשוואה לחווה". עובד אחר אמר, "אולי אין לנו הרבה, אבל בטוח שיש לנו יותר". לפחות חוואי לבן אחד לשעבר נזכר במעבר בהתלהבות: "כן! אנחנו רק חשבנו שכמעט הגענו לגן עדן כאשר הגענו לכאן. לא הצטרכנו לקטוף כותנה או לקצור כותנה. רק ללכת לעבוד ושוב, לא לעשות שום דבר נוסף. ובאמת עשינו את זה כשבאנו לכאן.
אף על פי שהיה זה נהוג באותה תקופה, המפעלים עשו שימוש בהעסקת ילדים.
נציבות הרכבות
קולו של קומר היה בולט בקריאה לרפורמה במערכת הרכבות. בעלי העסקים באלבמה סבלו מנחיתות כאשר התחרו עם עסקים שבסיסם היה בג'ורג'יה בשל תעריפי התובלה הנמוכים במדינה זו. המועדון המסחרי של ברמינהגהאם ומשרד התובלה של ברמינגהאם, ארגונים שבהם היה לקומר תפקיד משמעותי, חשפו עדויות לתעריפים מפלים להובלה ברכבות. קומר האמין שמתן כוח רב יותר לנציבות הרכבות של אלבמה יהיה הדרך הטובה ביותר לשים קץ לאפליה ולהוריד את התעריפים לרמה שתאפשר לחברות באלבמה להתחרות עם אלו של ג'ורג'יה. אך בית המחוקקים של המדינה והנציגים לוועידה החוקתית של 1901 לא חיזקו את כוחה של הנציבות.
כאשר נציבות הרכבות לא ביצעה שינוי בתעריפים במשך שנתיים נוספות, שינה קומר את הטקטיקה והחליט להתמודד על מושב בנציבות, שזמן קצר קודם לכן הפכה לגוף נבחר. הוא ניהל מערכה להגביל את כוחן של חברות הרכבות. ב-1904 הוא נבחר כנשיא הנציבות, אך עד מהרה הוא הבין שבידיו הייתה סמכות מועטה מאוד בשל העובדה ששני חברי הנציבות האחרים צידדו בחברות הרכבת. שלוש שנים לאחר שנבחר לנציבות, הבין קומר שהוא יכול היה ליזום רפורמה רק אם ייבחר כמושל.
טבח יופאולה ב-1874 ומעשי ההפחדה
קומר נטל חלק חשוב במערכת העליונות הלבנה שהובילה לשלילת זכות הבחירה מהאפרו-אמריקאים בשנות ה-70. יחד עם אחיו ואלאס הוא הביל את ההמון בספרינג היל לביצוע הטבח ביופאולה של 1874. . ביום הבחירות, הוביל קומר את הליגה הלבנה לשבש את הבחירות וארב לקבוצה של כאלף שחורים שיצאו להצביע. בטבח נרצחו לפחות שבעה שחורים, נורו לפחות עוד 70, ומשאר ההמון נמנעה האפשרות להצבעה. באותו ערב התפרצו כמה מהאנשים שהוביל קומר למשרד ספירת הקולות, העלו באש קלפיות, כך שמועמדים לבנים יכלו להכריז על ניצחונם, ורצחו את בנו בן ה-16 של המפקח על הבחירות. כאשר היה אדם שהעיד שקומר הוביל את ההמון, אותו אדם הואשם לשווא בעדות שקר, וכך הורתעו אחרים מלהעיד בעצמם.
הבחירות למשרת המושל ב-1906
הבחירות המקדימות של המפלגה הדמוקרטית למשרת מושל אלבמה ב-1906 עמדו בסימן "נטישת המונח 'שמרנות' משמה הרשמי של המפלגה, תוך המחשה שנוח לה עם מצע יותר פרוגרסיבי". מועמדי המפלגה למשרת המושל היו פרוגרסיביים כמעט בכל תחום. אף על פי כן, סגן המושל ראסל מ. קנינגהאם מברמינגהאם לא תמך ברפורמה בתעריפי ההובלה ברכבות, שכן הוא זכה לתמיכה מצד חוגי הענף.
על קומר נמתחה ביקורת על התנגדותו הידועה לחוקי תעסוקת הילדים. הוא טען שהמשפחות צריכות להיות אלו שיחליטו על ילדיהם. מסע הבחירות של קומר ונאומיו היו טובים יותר מאלו של קנינגהאם, ומתקפותיו המילוליות על חברות הרכבות עוררו את הציבור באלבמה עד שהוא זכה ב-61 אחוזים מהקולות בבחירות המקדימות, ובבחירות הכלליות שהתקיימו בנובמבר הוא זכה ביותר מ-85 אחוזים מהקולות. קומר, שייצג את האליטה של החקלאים ואת הקהילה העסקית המתפתחת, הביס בקלות את אסא א. סטרטון שייצג את המפלגה הרפובליקנית ואת ג'. נ. אבוט שייצג את המפלגה הסוציאליסטית. תוכניתו של קומר ליזום רפורמה בענף הרכבות, וכן בנושאים נוספים כמו החינוך, יצרו אפשרות שהדמוקרטים הפרוגרסיביים יעדיפו רפורמות שיתבססו על רוב בבית המחוקקים שנבחר אז ובו שלטה המפלגה הדמוקרטית.
רפורמת הרכבות
בית המחוקקים הוסיף סעיף שישלול את רישיון העסק מכל תאגיד שיגיש תביעה בבית משפט פדרלי בכל סוגיה שכבר נדונה קודם לכן בבתי המשפט של המדינה. חברת L&N וחברות רכבת נוספות קראו תיגר על חוקי הרכבת החדשים בבית משפט פדרלי. חוסר ההסכמה בין ממשלת אלבמה לבין חברות הרכבות נמשך לאחר תום כהונתו של קומר כמושל. ועדיין, הוא הסיג את מטרתו "לתת למדינה את הסמכות הרגולטורית המורחבת בנוגע לתעריפי ההובלה ברכבות".
שביתת הכורים
ב-1908, פתחו כ-7,000 כורים, רובם לבנים, בחברת הפחם, הברזל והרכבות של טנסי (TCIRR) ובמפעלי כרייה נוספים באלבמה, בשביתה. אליהם הצטרפו 500 אסירים אפרו-אמריקאים שהועסקו על ידי המדינה. בכירי החברות עתרו למדינה כדי לשבור את השביתה באמצעות עשיית שימוש במיליציה של המדינה. כדי להיות מסוגלים להמשיך ולפעול, אילצו בכירי החברה את האסירים השחורים לעבוד שעות ארוכות באופן משמעותי. מנהלי העבודה הלבנים גייסו אסירים נוספים לעבודה. ויליאם מילין, מנהיג עובדים אפרו-אמריקאי בולט, מחה נגד תנאים אלו ונעצר. המון הוציא אותו מתוך הכלא וביצע בו מעשה לינץ'. פעיל אפרו-אמריקאי נוסף נתלה במסגרת מעשה לינץ' שבוע לאחר מכן. קומר הוציא הוראות לגיוס המיליציה המדינתית כדי לפזר את השובתים ואת המחנות שהם התארגנו בהם.
באמצע אוגוסט 1908, ביקרה משלחת של אזרחים חשובים מברמינגהאם את מנהיגי הכורים השובתים והביעה בפניהם איום מפורש. הם אמרו שאם השביתה לא תסתיים, "תיראה ספרינגפילד, אילינוי (שבה 12,000 לבנים העלו באש את הפרבר האפרו-אמריקאי של העיר באש) כשישה סנטים". קומר אמר, "אנו זועמים על הניסיונות ליצור שוויון חברתי בין הכורים השחורים לכורים הלבנים". הוא הוסיף שהוא "לא יסבול 8,000 או 9,000 שחורים מבוטלים במדינת אלבמה".
הרפורמה בחינוך
הרפורמות של קומר לשיפור מערכת החינוך עבור הלבנים זכו למימון מוגדל מהמדינה. מועצת שמאים מדינתית הוקמה כדי "להשוות מיסוי על ידי השוואת ערכי נכסים ברחבי המדינה ויצירת זיכיונות לעסקים". אך רוב התוספות להכנסות המדינה ממיסים לא נוצרו מרפורמות במיסוי, אף על פי שאלו ככל הנראה ייצבו את ההכנסות, אלא באמצעות הגידול בהכנסות שנבעו מתעסוקת האסירים.
ממשלו של קומר עשה שימוש בגידול בהכנסות במיסוי בהוצאות החינוך עבור תלמידים לבנים בלבד. קומר ניתב את הכספים למימון בניית בתי ספר כפריים ללבנים ובתי הספר התיכוניים המחוזיים (לפחות אחד בכל מחוז), ולהגדלת ההקצבות לאוניברסיטת אלבמה, למכון הפוליטכני של אלבמה, לתשעה בתי ספר חקלאיים, למוסדות חינוך ולבית הספר הטכני לבנות במונטבלו. בנוסף לקחה המדינה על עצמה את השליטה בבתי הספר התעשייתיים לבנים. הרפורמות החינוכיות של קומר השפיעו על מערכת החינוך של אלבמה במאה השנים הבאות.
קומר טען בתוקף שהשקעה של המדינה בתשתית החינוך הייתה "בעלת החשיבות הגבוהה ביותר, וייעץ לבית המחוקקים "...להיות ליברלי יותר בהקצבותיהם למוסדות האקדמיים ולכל בתי הספר באלבמה ככל שמצבה הפיננסי של המדינה יאפשר זאת, שכן זוהי השקעה בטוב ביותר".
עדות להשפעתו של קומר על החינוך, הייתה אחד מצעדיו האחרונים להעביר הנחיה לבניית בית הספר על שם קתרין קומר במחוז ברבור. בשל חובת ההפרדה הגזעית במוסדות החינוך באותה עת, רק ילדי הלבנים יכלו ללמוד בבית ספר זה. כדי להבטיח גישה לחינוך לכל, הוא גם הנחה את בנייתו של בית הספר על שם בקי קומר, גם הוא במחוז ברבור.
חוק היובש
הפרוגרסיביים היו חלוקם בדעותיהם בנוגע לחוק היובש, כשכמה מהם האמינו שההחלטה בעניין צריכה להתקבל על ידי הרשויות המקומיות ואחרים תמכו בהעברת חוקי מדינה נגד מכירת אלכוהול. במהלך מסע הבחירות שלו ובשנתיים הראשונות לכהונתו כמושל, ראה קומר בחוק היובש כעניין מקומי. החל מ-1908, 50 מתוך 67 מחוזות אלבמה החליטו בעד חוק היובש. על אף זאת, דחפה הליגה נגד השתייה לקבלת חוק יובש מדינתי. קבוצות אחרות לתמיכה בחוק היובש תמכו בעמדת הליגה, ואילצו את קומר לקרוא לבית המחוקקים להתכנס למושב מיוחד כדי להחליט בעניין. המושב המיוחד של 1909 החליט על חוק יובש מדינתי, אך כדי לא להסתפק בחוק בלבד, הם גם הציעו תיקון לחוקת המדינה כדי לשים קץ למכירות משקאות. קומר נסע ברחבי המדינה כדי להשיג תמיכה בתיקון המוצע, אך לא עלה בידו להשיג תמיכה מספקת.
קומר אמר, "כפי שנפריד את הכולרה מהחזירים, את הקרציות מהבקר, ואת חדקונית הכותנה מהכותנה, עליו להפריד את הנוער במדינה מכל מה שידרדר ויהרוס אותם".
שנותיו האחרונות
באביב 1920 מינה המושל תומאס קילבי את קומר לכהן בחודשים שנותרו לכהונתו של ג'ון ה. בנקהד בסנאט של ארצות הברית, לאחר שזה האחרון נפטר. כאשר תמה תקופת הכהונה, הוא לא ביקש להתמודד על תקופת כהונה נוספת.
לאחר תקופת הכהונה הקצרה בסנאט, בילה קומר את שארית חייו בפעילות עסקית. מלבד תמיכה במועמד למשרת המושל, א. ה. קרמייקל, נמנע קומר מפעילות פוליטית לאחר תום כהונתו בסנאט.
ברקסטון בראג קומר נפטר בברמינגהאם ב-15 באוגוסט 1927. רעייתו, אווה ג'יין, הלכה לעולמה ב-6 במרץ 1920, בעת כהונתו בסנאט. הוא הניח אחריו את תשעת ילדיהם ונטמן בבית הקברות אלמווד שבברמינגהאם.
מורשתו
עד אמצע המאה ה-20 זכה קומר לתשבחות כרפורמטור שתרם רבות למערכת החינוך באלבמה. הוא זכה גם לשבחים על תבונתו העסקית ומאמציו להביא את מפעלי אבונדייל לברמינגהאם ולמרכז אלבמה. הוא הסתמך על מערכות ההפרדה הגזעית, עליונות הלבנה ותעסוקת הילדים כדי להביא תועלת למטעיו, מכרותיו ומפעליו.
השיפורים שהכניס קומר למערכת החינוך של אלבמה הועילו לתלמידים הלבנים, בעוד שבתי הספר של האפרו-אמריקאים ותלמידיהם נותרו ללא מימון. שיעורי ידיעת קרוא וכתוב בקרב הלבנים עלו במהלך תקופת כהונתו כמושל. בית המחוקקים של אלבמה, שהיה בשליטה דמוקרטית, לא דאג למימון החינוך של האפרו-אמריקאים באופן עקבי.
קומר גם דאג להקמת בית חולים לחולי שחפת כחלק משימוש בכספי המדינה לשיפור מערכת הבריאות הציבורית. הוא גם קידם את חוקי הביטוח. בעידוד יוזמתו של הנשיא תאודור רוזוולט לשימור משאבי הטבע, הוביל קומר חקיקה להקמת מחלקת שימור הקרקע של אלבמה. מטרת פעולתה הייתה פיקוח על מערכת הפארקים המדינתית. הוא הגדיל את המימון לענף התחבורה כדי לשפר את הדרכים כחלק מהתשתיות הבסיסיות של המדינה. את רוב הצמיחה התעשייתית של ראשית המאה העשרים בברמינגהאם בפרט, אף על פי שהייתה במידה מצומצמת, ובאלבמה כולה בכלל, ניתן לזקוף לזכות הרגולציה של קומר על ענף הרכבות ולהשקעתו בתעשיית הטקסטיל.
אף על פי שקומר ספג ביקורת בראשית הקריירה שלו כתעשיין על גישתו כלפי תעסוקת ילדים, הוא התקדם עם גישת הציבור, וכמושל, העביר חוק פרוגרסיבי יחסית שדרש שילדים מתחת לגיל 12 לא יועסקו בענף הטקסטיל. בנוסף, כמושל, העביר קומר חוק נוסף שדרש שילדים מתחת לגיל 16 שהועסקו בענף הטקסטיל יבקרו בבתי הספר לפחות במשך שמונה ימי לימודים רצופים בכל סמסטר של לימודים.
השימוש בעבודת האסירים המורשעים המשיך לספק תמריצים למשטרה ולרשויות המקומיות לעצור, להרשיע ולהעסיק אסירים אפרו-אמריקאים כפועלים.
הנצחתו
מספר מקומות ומוסדות נקראו על שמו של קומר:
וסקו סוזה
וסקו ז'וזה קרדוסו סוזה (בפורטוגזית: Vasco José Cardoso Sousa; נולד ב-3 באפריל 2003 בפנאפייל שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת פורטו מליגת העל הפורטוגלית.
קריירת מועדונים
סוזה גדל במחלקות הנוער של FC קריסטלו, פאסוס די פריירה, ויטוריה דה גימארייש ופורטו. בשנת 2021 החל לשחק בקבוצת המילואים של פורטו. ב-5 בפברואר 2023 ערך את הופעת הבכורה שלו בקבוצה הראשונה של המועדון, בניצחון 2-0 על ויזלה במסגרת המחזור ה-19 בליגת העל הפורטוגלית לעונת.
ברני דו פלסיס
ברני דו פלסיס (באנגלית: Barny Du Plessis) הוא מפתח גוף בריטי, מר יוניברס לשנת 2014.
קריירה
דו פלסיס החל לעסוק בפיתוח גוף בגיל 18. בשנת 1997, בגיל 23, הפך למפתח גוף מקצועני. לאורך הקריירה שלו השתתף בכמעט 60 תחרויות לפיתוח גוף וזכה בתארים רבים בתחרויות לאומיות ובינלאומיות.
בשנת 2014, השתתף בסרט שומרי הגלקסיה, ובשנת 2015, השתתף בסרט הדוקומנטרי Vegan. מתגורר עם אשתו (מפתחת גוף טבעונית, ומרת בריטניה לשנת 2010) ג'וסי דו פלסיס (Josie Du Plessis) בנוריץ', אנגליה.
קולולוש (אלבום)
קולולוש (באנגלית: Coolooloosh) הוא אלבום הבכורה של הלהקה הישראלית קולולוש. האלבום יצא לאור ב-2005, על ידי חברת התקליטים התו השמיני.
רקע והפקה
האלבום הוקלט ביולי 2004 בירושלים. האלבום משלב מוזיקת היפ הופ, יחד עם ג'אז ופאנק. האלבום כולל ארבע רצועות אותן מבצע סולן הלהקה רבל סאן, ושאר הרצועות אינסטרומנטליות. לגרסת הסטרימינג של האלבום, שהוציאה חברת קמ"ע, נוספו גרסת לייב לשיר "Bandits", והסינגל "Fight Rebel Sun", שיצא לאור בשנת 2006 ומשתתפים בו קרולינה, שאנן סטריט, קוואמי, רועי קאשי וסגול 59, ונוצר עבור המאבק להשארת הסולן רבל סאן בישראל, לאחר שעמד בפני גירוש.
גנון לבן-אף גדול
גנון לבן-אף גדול או גֵּנוֹן לְבֶן-אַף (שם מדעי: Cercopithecus nictitans) הוא מין של קוף מהסוג גנון שבמשפחת קופים בעלי זנב המצוי ביערות אגן הקונגו, אך גם בכמה סוואנות. הקוף דומה למין גנון לבן-אף קטן אך גדול יותר.
מאפיינים
קופים אלה חיים בחבורות גדולות ביער הגשם לצד קופים אחרים כמו גנונים אחרים. החבורה עוזרת לבני הקבוצה להישמר מטורפים כמו נמרים, עופות דורסים ונחשים גדולים. כשאחד הקופים רואה טורף הוא קורא באזעקה משותפת הגורמת לשאר הקופים להימלט. הקופים עצמם חיים בחבורה שבה שולט זכר גדול על כמה נקבות וצאצאיהם.
הפקולטה להנדסה ע"ש איבי ואלדר פליישמן
הפקולטה להנדסה ע"ש איבי ואלדר פליישמן היא פקולטה להנדסה באוניברסיטת תל אביב. לומדים מעל ל-4,000 סטודנטים לתארים ראשון, שני ושלישי בשישה תחומים עיקריים: הנדסת חשמל, הנדסת מחשבים, הנדסת מכונות, הנדסת תעשייה וניהול, הנדסה ביו-רפואית והנדסת חומרים. דקאן הפקולטה הוא פרופ' נעם אליעז.
גנון לבן-אף גדול
מאפיינים
קוף זה מגיע לאורך 43–70 ס"מ ולמשקל של 4.6 ק"ג בנקבות ו-6.7 ק"ג בזכרים. פניהם צבועים בכחול עם עפעפיים כתומות בהירות ואף לבן, מהם קיבלו את שמם. האוזניים שחורות והשיער שסביבם כהה.
קופים אלה ניזונים בעיקר מפירות שהם מוצאים ביער אך לא יהססו לגוון בכל מזון אפשרי.
הפקולטה להנדסה ע"ש איבי ואלדר פליישמן
בית הספר להנדסה מכנית
ראש בית הספר הוא פרופ' ראמי חג'-עלי.
הקתדרות הכפופות למחלקה:
בית הספר להנדסה ביו רפואית
ראש בית הספר הוא פרופ' נתנאל (נתי) שקד. במסגרת בית הספר פועלת הקתדרה להנדסת כלי דם ע"ש הרברט ג'יי ברמן בראשות פרופ' עמית גפן.
בית הספר להנדסת תעשייה וניהול
בית הספר מנוהל על ידי פרופ' טל רביב. הלימודים בתואר הראשון מאפשרים שלוש התמחויות: תפעול מערכות, ניהול ומערכות מידע.
סלע (אדום)
בתנ"ך
סלע מוזכרת בתנ"ך במלחמת אמציה מלך יהודה נגד אדום:
הפקולטה להנדסה ע"ש איבי ואלדר פליישמן
בית הספר להנדסת חשמל
לימודי הנדסת החשמל בתחילת שנות ה-70. בבית הספר פועלים כ-50 אנשי סגל וכ-1,200 סטודנטים לתואר ראשון ו-600 סטודנטים לתארים מתקדמים. ראש בית הספר הוא פרופ' רם זמיר. הקתדרות הכפופות לבית הספר :
סלע (אדום)
בתנ"ך
פסוקים נוספים בהם מופיעה המילה "סלע" מפורשים לעיתים כמתייחסים לסלע אדום. פסוק אחד הוא בדברי בלעם על הקיני:
הפקולטה להנדסה ע"ש איבי ואלדר פליישמן
המחלקה למדע והנדסה של חומרים
מרכז וולפסון לחקר חומרים הוקם באוניברסיטה בשנת 1994. בשנת 2002 החל לפעול מסלול לתארים מתקדמים בשיתוף פעולה בין הפקולטה למחלקות לכימיה ופיזיקה בפקולטה למדעים מדויקים. המחלקה עצמה הוקמה בשנת 2013 . ראש המחלקה הוא פרופ' עמית כהן.
סלע (אדום)
בתנ"ך
פסוק שני הוא בתיאור ההתיישבות של בני ישראל בתחילת ספר שופטים:
הפקולטה להנדסה ע"ש איבי ואלדר פליישמן
TAU-SAT 1
בפברואר 2021 שוגר לחלל ננו-לוויין של הפקולטה על מנת קרינה קוסמית מסביב לכדור הארץ. הלווין נע במסלול כדור הארץ והיה הלווין הישראלי הראשון ששינה את צורתו במהלך הטיסה. בנוסף על כך, זהו הלוויין הראשון שתוכנן, פותח הורכב ונבדק כולו בתוך האקדמיה הישראלית.
סלע (אדום)
בתנ"ך
פסוקים נוספים הם בעובדיה: שיש שראו במילה "מקטל" שיבוש של "יקתאל", היא הסלע.
זיהוי
תרגום השבעים תרגם את הסלע כשם עצם ולא כשם מקום. אוסביוס מקיסריה זיהה את הסלע עם רקם שזוהתה עם פטרה ובעקבותיו היה מקובל עד המאה ה-20 לזהות את הסלע עם פטרה. בשנות ה-30 של המאה ה-20, נלסון גליק חקר את אזור אדום, גילה מצודת סלע בסמוך לכפר א-סלע שמצפון לבצרה, אולם קבע שהמיקום של סלע הוא אכן באום אל ביארה שבסמוך לפטרה. לעומת זאת, באותה תקופה היו שפקפקו לגבי זיהוי סלע בפטרה, בגלל שסלע נמצאת, לפי הפסוקים ליד מעלה עקרבים וגיא מלח שזוהו מדרום לים המלח, הרחק צפונה מפטרה. מחקר נוסף באזור פטרה שלל, לטענת בנו רותנברג, את האפשרות שסלע נמצאת בה. לטענתו של רותנברג, הסלע הוא שם עצם והמקום ששונה שמו ליקתאל נמצא בהרים שממערב לערבה הצפונית. אולם רוב החוקרים עברו לתמוך בזיהוי של הסלע במצודה האדומית א-סלע. גילוי כתובת נבונאיד בא-סלע חיזקה את הדעה שסלע הייתה במצודת א-סלע.
חמזה יוסף
חמזה הרון יוסף (באנגלית: Humza Haroon Yousaf; נולד ב-7 באפריל 1985) הוא פוליטיקאי סקוטי המכהן כמנהיג המפלגה הלאומית הסקוטית (SNP). ממרץ 2023 הוא מכהן במשרת השר הראשון של סקוטלנד.
ביוגרפיה
נולד בגלאזגו, בן למשפחת מהגרים מוסלמים. אביו יליד פנג'אב שבפקיסטן שהיגר לסקוטלנד בשנות ה-60 של המאה ה-20. ואמו, ילידת ניירובי שבקניה, אף היא בת למשפחה ממוצא פנג'אבי.
קריירה
ב-2012 התמנה לראשונה למשרה זוטרה בממשלת סקוטלנד, כשר לענייני חוץ ופיתוח בינלאומי, והיה לשר הראשון ממוצא אסייתי ומוסלמי בממשלת סקוטלנד.
בקבינט השני של ניקולה סטרג'ן (מאי 2016) התמנה כשר התחבורה והאיים וב-2018 התקדם למשרת שר המשפטים (מזכיר הקבינט לענייני משפט). בקבינט השלישי של סטרג'ן (2021) התמנה כשר הבריאות והרווחה ונכנס לתפקידו בתוך תקופת מגפת הקורונה.
לאחר התפטרותה של סטרג'ן ב-15 בפברואר 2023 התקיימו בחירות להנהגת מפלגת השלטון, יוסף הכריז על מועמדותו וב-27 במרץ הוכרז כמנצח.
ביוכימיה קלינית
ביוכימיה קלינית (ידועה גם בשם  פתולוגיה כימית, כימיה קלינית או ביוכימיה רפואית) היא אחת ממקצועות המעבדה הרפואית והעוסקת בדרך כלל באבחון מחלות על ידי בדיקה מעבדתית של נוזלי גוף או מיצויי רקמות ותאים למטרות אבחון וטיפול. זוהי צורה יישומית של תחום הביוכימיה.
בדיקות המעבדה כלולות בביוכימיה הקלינית המתבצעות על סוגי נוזלים ורקמות גוף שונות ובעיקר על דגימות סרום או פלסמה או על שתן. ברוב המעבדות הרפואיות מכשור אנליטי אוטומטי המאפשר להן להתמודד ביעילות עם עומסי העבודה הגבוהים האופייניים למעבדות בתי חולים וקופות חולים. הבדיקות האנליטיות מתבצעות תוך פיקוח צמוד ועוברות בדיקות בקרת איכות קפדנית.
מקצוע הביוכימיה הקלינית נחשב לאחד ממקצועת המשנה של המעבדה הרפואית על פי התקנות.
רקע
מקורה של הדיסציפלינה בסוף המאה ה-19 עם הכנסת השימוש בתגובות כימיות פשוטות לבדיקת רכיבים שונים של דם ושתן. בעשורים הבאים מאז, יושמו טכניקות רבות נוספות, ככל שהמדע והטכנולוגיה התקדמו, לרבות השימוש במדידת פעילויות של אנזימים, ספקטרופוטומטר, אלקטרופורזה, אימונואסיי וכו'. קיימות כיום בדיקות דם ובדיקות שתן רבות עם יכולות אבחון מגוונות.
הביוכימאי הקליני
ביוכימאי קליני מתמחה בביצוע בדיקות מעבדה רפואית, בבתי חולים, קופות חולים או מעבדות רפואיות פרטיות.
ביוכימאי קליני במעבדה רפואית בישראל יהיה בעל הכרה במעמד כעובד מעבד רפואית מטעם משרד הבריאות, בדרך כלל בעל השכלה אקדמית בתחומי מדעי המעבדה הרפואית, מדעי החיים, או תחומים אקדמיים רלוונטיים משיקים לפי תקנות בריאות העם מעבדות רפואיות, או בעל השכלה על תיכונית של עובד מעבדה רפואית מוסמך.
לגבי ביוכימאי קליני, כמו כל שאר מקצועות המעבדה קיים בישראל דירוג לפי השכלה, ותק ומומחיות:
הפקת דגימות סרום ופלסמה
דגימות דם נאספות בעיקר בתחנת איסוף ומרפאות של קופות חולים, או במרפאות חוץ של בתי חולים או במחלקות האשפוז של בתי חולים לרבות מחדר המיון. כמו כן נאספות דגימות דם במעבדות פרטיות, מוקדי רפואה חיצוניים, טרם מד"א וכו'.
סוגי בדיקות נפוצות
תחת מקצוע המעבדה ביוכימיה קלינית מכירים במגוון של תחומי בדיקה. ניתן לסווגם לתת-התמחויות:
כוחות מיוחדים
"כוחות מיוחדים", ובכללם כוחות קומנדו וכוחות טקטיים מיוחדים, הם יחידות צבאיות שהוכשרו לבצע "מבצעים מיוחדים".
בחלק מהמדינות הכוחות המיוחדים כפופים למשרד ההגנה ובאחרות הם זרוע או פיקוד נפרד במסגרת הכוחות המזוינים.
מינוחים
המינוחים "כוחות מיוחדים" (Special Forces), "מבצעים מיוחדים" (Special Operations) ו-"כוחות מבצעים מיוחדים" (Special-Operations Forces) מקובלים בכל צבאות העולם.
במדינות הגוש הסובייטי לשעבר, כוחות מיוחדים מכונים בדרך כלל ספצנאז, ראשי תיבות של "מטרה מיוחדת".
מבצעים מיוחדים
לנאט"ו ולרוסיה הגדרה משותפת למבצעים מיוחדים: "פעולות צבאיות המתנהלות על ידי כוחות ייעודיים, מאורגנים, מאומנים ומצוידים במיוחד ומאוישים בכוח אדם נבחר. הם פועלים במסגרות קטנות תוך שימוש בטקטיקות, טכניקות ואופני פעולה לא שגרתיים שאינם תקניים לכוחות קונבנציונליים. מבצעים אלה מתבצעים בכל מגוון הפעולות הצבאיות באופן עצמאי או בתיאום עם כוחות קונבנציונליים להשגת יעדים פוליטיים, צבאיים, פסיכולוגיים וכלכליים. שיקולים פוליטיים-צבאיים עשויים לדרוש פעולה בחתימה נמוכה, טכניקות חשאיות, סמויות או דיסקרטיות וקבלת מידה של סיכון פיזי ופוליטי שאינו כרוך בפעולות קונבנציונליות".
המטות המשולבים של ארצות הברית מגדירה מבצעים מיוחדים כ"פעולות הדורשות דרכי עבודה ייחודיות, טכניקות טקטיות, ציוד והכשרה, המתנהלות לעיתים קרובות בסביבות עוינות, מוכחשות או רגישות פוליטית, ומאופיינות באחד או יותר מהדברים הבאים: רגישות לתזמון, חשאיות, חתימה נמוכה, מבוצעת עם או באמצעות כוחות מקומיים, הדורשים מומחיות אזורית או דרגת סיכון גבוהה".
כוחות מיוחדים
צה"ל מגדיר כוחות מיוחדים כ"כוחות בעלי הכשרה קרבית מגוונת הדורשת התמחות מיוחדת, שכרגיל אינה אפשרית גם ביחידות נבחרות. כוחות אלה הם בעלי רמה גבוהה במיומנויות בסיסיות של הצבא. ייעודם הוא לבצע מבצעים מיוחדים, ולכן הם מאורגנים, מצוידים ומאומנים לצורך זה ביחידות קטנות ורב-תכליתיות. הם כפופים כפיפות קבועה למטה הכללי (או למפקדה הצבאית העליונה או למפקדת זירת מלחמה) או למפקדה ראשית (כגון מפקדת כוחות האוויר או מפקדת כוחות הים). בזמנים שאינם זמן מלחמה הם מופעלים בדרך כלל ביוזמת הממשלה ושר הביטחון או באישורם". כוחות מיוחדים נבדלים מיחידות נבחרות אחרות בכוח אדם (משלב האיתור והגיוס וכלה בתהליכי הכשרה ארוכים ומורכבים ובשרות ממושך), בשימוש באמצעי לחימה ומערכות המפותחים במיוחד ובמבנה ארגוני שונה מיחידות רגילות.
כוחות אוויר מיוחדים
כוחות אוויר מיוחדים קיימים בחלק מחילות האוויר. הם מהווים את הזרוע היבשתית לתמיכה במבצעי חיל האוויר. אלה כוללים יחידות סיור מיוחד כוחות חיפוש והצלה ויחידות טקטיות אחרות הפועלות באופן עצמאי או תומכות בהשתלבות הממד האווירי במבצעים משולבים עם יחידות אחרות.
משימות מבצעים מיוחדים
מבצעים מיוחדים (SO) כוללים שימוש במסגרות קטנות בפעולות צבאיות ישירות או עקיפות המתמקדות ביעדים אסטרטגיים או טקטיים, במטרה להשיג יעדים צבאיים, פוליטיים, כלכליים או פסיכולוגיים לאומיים. הם דורשים יחידות עם שילובים של אנשי מקצוע מיומנים, ציוד וטקטיקות העולות על יכולותיהם השגרתיות של כוחות צבא קונבנציונליים. כישלון משימה עלול לגרום לפגיעה ביוקרה ובאינטרסים של המדינה.
המשימות משתנות בהתאם לצרכים האסטרטגים, והם יכולים לכלול פעילויות צבאיות חשאיות או גלויות לצד פעילויות אזרחיות.
סיורים מיוחדים
סיורים מיוחדים (Special Reconnaissance - SR) הם סיורי מודיעין הפועלים במבצע חשאי ובמסגרות קטנות מאחורי קווי האויב. במונחים מודיעיניים, סיור מיוחד הוא תחום במודיעין אנושי (HUMINT). המשימה כוללת הסתננות, הסתוות ותצפית ומעקב רציף על היעד המודיעיני. תפקידם כולל ייצור מטרות, הטמנת אמצעי מודיעין אותות, איסוף מודיעין חזותי והכנות למבצעי כוחות מיוחדים אחרים.
פעולה ישירה
פעולה ישירה (Direct Action - DA) הן פשיטות קומנדו קצרות ופעולות התקפיות אחרות בחתימה נמוכה של לוחמה זעירה, ובכלל זה מארבים, התנקשויות חטיפות וחבלה במתקנים בעורף האויב ופגיעה בתשתיות.
משימות טקטיות מיוחדות
כוחות בעלי התמחויות טקטיות מיוחדות התומכים במבצעים מיוחדים. תפקידם כולל:
יחידת קומנדו לחבלה זעירה
מלחמה בטרור
לחימה בטרור כוללת:
הכשרה
הכוחות המיוחדים מאומנים בקפידה במסלול אימונים מפרך במהלכו נושרים מועמדים רבים. במסגרת מבחני המיון, בודקים בין השאר כושר גופני, מנת משכל, חוסן נפשי, וכישורים חברתיים. במסגרת ההכשרה לומדים בין השאר תפעול כלי נשק וקליעה, ניווט, שדאות, כישורי הישרדות, סיור, הסוואה והתגנבות, תנועה מהירה ועבודת צוות. בדרך כלל האימון הבסיסי אורך בין שנה לשנתיים. בנוסף, אחרי שכבר התקבלו, הלוחמים לומדים התמחויות מיוחדות ושימוש באמצעי לחימה מגוונים. למשימות מסוימות נדרשים לעיתים אימונים נוספים. מאחר שהכוחות המיוחדים פועלים גם במדינות זרות, הם נדרשים לכישורי שפה מקומית ולעיתים מגייסים גם אדם מצבא זר שמוכשר בארץ המסוימת, כאשר הוא עוזר לצבא המקומי.
בגלל אופי המשימות ומשך ההכשרה הארוך, השירות ביחידות הכוחות המיוחדים הוא מסווג וממושך. ישנן מדינות, כמו ישראל, שבהן הכוחות המיוחדים מבוססים על חיילים סדירים וישנן מדינות שבהן היחידות המיוחדות הן כוחות של מתנדבים או לוחמי קבע.
אמצעי לחימה וציוד
לוחמי יחידות מיוחדות חמושים ברובה סער קרבין בתור רובה שירות, ובאקדח שירות, אותו הם נושאים גם מחוץ לפעילות ו"על אזרחי".
בנוסף חמושים הלוחמים בתת-מקלע, נשק אוטומטי וקטן היעיל לטווחים קצרים, מקלע קומנדו (גרסה קומפקטית של מקלע קל) ורובה שוטגאן לפריצת דלתות ולחימה בשטח בנוי.
רוב היחידות המיוחדות, הן של הצבא והן של המשטרה, מפעילות צלפים החמושים במערכת נשק צלפים הכוללת רובה צלפים, כוונת טלסקופית, משתיק קול, דורגל או חצובה, ותחמושת צליפה.
כוחות מיוחדים משתמשים ברימוני יד, הן ברימוני רסס והן ברימוני הלם ורימוני גז. בנוסף נעשה שימוש ברקטות כתף, בעיקר נגד ציוד, כלי רכב ומבנים.
ציוד שאיננו נשק כולל אמצעי קשר, אמצעי תצפית, אמצעי ראיית לילה וציין לייזר. הלבוש כולל מדים, וסט מודולרי, אפוד מגן (העשוי מקוולאר ולעיתים מחוזק בלוח קרמי), קסדה, משקפי מגן, מסכת אב"כ, מסכות פנים ומגיני ברכיים. נעשה שימוש גם בחליפות הסוואה.
יחידות מיוחדות לרוב לא מפעילות נשק כבד וכלי רכב משוריינים, ומתניידות באמצעות רכבי שטח קלים, ממוגנים ולא ממוגנים. לעיתים נעשה שימוש בכלי רכב, כלי שיט וכלי טיס של יחידות אחרות על מנת להגיע לזירת הפעולה.
בנוסף לרשום לעיל, המאפיין יחידות מיוחדות באופן כללי, יחידות מיוחדות מפעילות גם אמצעים מיוחדים ומסווגים, חלקם ייחודיים להן. למשל: יהל"ם של חיל ההנדסה הקרבית של צה"ל מפעילה בין השאר אמצעי חבלה התקפית וסילוק פצצות.
היסטוריה
מבצעים מיוחדים שיחקו תפקיד חשוב בשלום ובמלחמה לאורך כל ההיסטוריה בשל טכניקות הלחימה הלא קונבנציונליות. המילה "קומנדו" הגיעה מהפורטוגזית והתפתחה בזמן מלחמת הבורים כאשר הבורים בעלי הנחיתות המספרית הקימו יחידות שנקראו קומנדו. תפקידן של היחידות היה להציק לבריטים ולבצע פעולות מיוחדות של פגיעה בתשתיות ובכוחות בריטיים.
במלחמת העולם הראשונה
בזמן מלחמת העולם הראשונה, קולונל באסי של צבא איטליה הקים את "Reparti d'assalto", יחידת הסתערות מיוחדת, שנקראה ארדיטי. תפקידה היה לבצע פעולות מחץ באויב, להגן על חופי איטליה מפני פולשים מהים, ולאסוף מידע מודיעיני. הם הצליחו להביא מידע מודיעיני חשוב לאיטליה, ולעצור ניסיונות פלישה מהים. הארדיטי נחשבו לזרוע לחימה נפרדת ובכך היו מיחידות הכוחות המיוחדים המודרניות הראשונות בעולם.
בנוסף, גם לקורפוס הקנדי הייתה יחידת כוחות מיוחדים. קצינים בריטים הקימו את היחידה והיוו את הקו הראשון בביצוע המשימות. הפעולה הראשונה המוכרת שלהם הייתה במסגרת הקרב על הסום, שבו הקנדים נלחמו באופן יוצא מגדר הרגיל.
במלחמת העולם השנייה
הקומנדו הבריטי וה-SAS (שירות האוויר המיוחד) הוקמו בשנת 1940 במהלך מלחמת העולם השנייה בהחלטת ראש הממשלה. וינסטון צ'רצ'יל הגדיר את תפקידם כ"פעולות מיוחדות מעבר לקווי אויב, והרחקת האויב מחופי ארצנו". צ'רצ'יל עצמו השתתף במלחמת הבורים, נפל בשבי, ולמד להעריך את יכולתם של הלוחמים הבורים. את הקומנדו הבריטי וה-SAS הרכיבו מתנדבים נבחרים שאומנו אימונים קשים. הקומנדו הבריטי הוקם גם לפי מודל של כוחות מיוחדים אחרים.
ה-SAS (שירות האוויר המיוחד) הוקם על ידי דייוויד סטירלינג בזמן המערכה בצפון אפריקה. מטרת היחידה הייתה פגיעה בכושר הלחימה של האויב על ידי שימוש בחיילים מאומנים שינצלו את יתרון ההפתעה על מנת לפגוע באויב פגיעה מרבית. היחידה פעלה בעיקר כנגד מטוסים ושדות תעופה אך פגעה גם במכלי דלק, מחסנים, משאיות וכלי רכב. במהלך הלחימה, השתכללה יכולת הלחימה של היחידה עד שהפכה ליחידה שהשמידה את המספר הרב ביותר של מטוסים בצבא הבריטי. מדינות אחרות של כוחות הברית התרשמו מאוד מההשפעה של ה-SAS על המערכה והקימו תוך כדי המלחמה מסגרות דומות בצבאות שלהן. בישראל הוקמה בהשראת ה-SAS יחידת שלדג.
במהלך המלחמה, הקומנדו הבריטי ביצע פעולות חשאיות ביפן ובנורווגיה. הפעולות שביצע הקומנדו בנורווגיה נעשו כנגד מטרות אסטרטגיות (כגון מפעלים ליצור ניטרוגליצרין ששימשו ליצירת חומר נפץ), ולמטרות הטעיה. עקב התקיפות החוזרות בנורווגיה, הגרמנים ריתקו אלפי חיילים לחזית זו, מה שהקל על כוחות ההסכמה בעת הנחיתה בנורמנדי.
על מנת לשמש ככוח יעיל בזירת אסיה, החיילים אומנו במיוחד ללחימה בג'ונגלים של בורמה, מול כוחות הציר, ושם נחלו הצלחה ועצרו את התקדמות היפנים.
באמצע 1942, בארצות הברית נוסדו ה"ריינג'רס" ("Rangers"), יחידת כוחות מיוחדים שהתבססה על לחימת קומנדו. ארצות הברית וקנדה הקימו גם יחידות אלפיניסטים, שנועדו ללחימה בנורווגיה, ונקראו גם בריגדת השטן ("Devil's Brigade"). בנוסף, הוקמה יחידת הפושטים של מריל ("Merrill's Marauders"), ששירתה יחד עם הקומנדו הבריטי בבורמה.
לצבא הגרמני היה את ה"Brandenburger Regiment", יחידת כוחות מיוחדים ששירתה כיחידת אבווהר ולחימה מעבר לקווי האויב. מאוחר יותר במשך הלחימה, יחידת SS - Jagdverbände ביחד עם הואפן אס אס בפיקודו של אוטו סקורצני הובילה מבצעים מיוחדים רבים.
ב-1941, עם התקדמותו של רומל בחזית צפון אפריקה ומאתיים ימי חרדה שעברו על היישוב היהודי בארץ ישראל המנדטורית, הוחלט בארגון ההגנה להקים את הפלמ"ח שיפעלו במלחמת גרילה מול הצבא הנאצי ויסייעו לצבא הבריטי בפעולות סיור וחבלה.
אחרי מלחמת העולם השנייה
ב-12 באוקטובר 1961, במהלך המלחמה הקרה, הורה הנשיא קנדי להקים כוחות מיוחדים בצבא ארצות הברית שכונו "הכומתות הירוקות".
במהלך המחצית השנייה של המאה העשרים ובתחילת המאה העשרים ואחת, כוחות מיוחדים התבלטו בביצוע פעולות רבות יותר מבעבר. בקוסובו ובאפגניסטן, חוליות קומנדו קטנות החלו לסמן מטרות לכוחות אוויריים, ולהביא לפגיעות מדויקות במטרות והשמדתן.
הכוחות המיוחדים היוו כוח מפתח בפעולות צבאיות כמו במלחמת פוקלנד, בצפון אירלנד, במלחמת המפרץ ובמלחמת עיראק, במלחמת אפגניסטן, בקוסובו, בוסניה, בהשתלטות על שגרירות ארצות הברית באיראן ובמשבר בני הערובה בתיאטרון במוסקבה.
בשנות ה-70 של המאה ה-20, בעקבות גל פיגועי טרור וחטיפות מטוסים באירופה, החלו מדינות העולם בהקמת יחידות משטרה מיוחדות שייעודן הוא חילוץ בני ערובה ולוחמה בטרור. יחידות מפורסמות אלה - כגון GIGN, GSG-9 והימ"מ - הוכפפו למשטרות, והחלו לאמן את אנשיהן בטקטיקות ותורות לחימה שפותחו במיוחד. בישראל הוקמו יחידות השתלטות למלחמה המתמשכת בטרור הפלסטיני שפעילותן כללה גם פעילות מסוערבת. יחידות כאלה הופעלו הן על ידי צה"ל והן על ידי מג"ב.